Wigbertus van Zon

Wigbertus van ZON (naskiĝis la 22-an de marto 1869 en Vught; mortis la 29-an de julio 1951) estis nederlanda katolika fratulo kaj instruisto, propagandisto de Esperanto en la sudo de Nederlando. 19-jara li eniris la monaĥejon en Tilburg kaj post kvar jaroj li estis postenigita kiel instruisto de la hispana lingvo en Curaçao. En 1900 li pro sanaj kialoj revenis al Nederlando kaj plu instruis tie. Esperantisto li fariĝis en 1922 kaj fervore propagandis ĝis inter katolikoj kaj Esperantistigis centojn da personoj. Li publikigis multajn propagandajn artikolojn kaj kelkajn broŝurojn, gvidis kursojn, esti membro de la ekzamena komitato kaj de la gazetar-servo kaj estis estrarano de la Esperanto-klubo en Tilburg. Li estis ankaŭ grava kunlaboranto de la Enciklopedio de Esperanto kaj Lingvakomitatano. Lia traduko de la fama verko de Thomas Hemerken à Kempis, La imitado de Kristo (335 p.), ricevis la eklezian aprobon la 13-an de aŭgusto 1948La imitado de Kristo : en kvar libroj, esperantigita de Fr[ato] Wigbertus van Zon L.K., [Geertruidenberg : Antoine], 1952, p. [5]., sed aperis nur en 1952 : jam post lia morto.
Tradukoj
Louis-Marie Grignion de Montfort: La Mistero de Maria. Eld. IKUE, 1947(?)

 Referencoj 

 Eksteraj ligiloj 
 Het Geheugen van Tilburg: Esperanto (vervolg)
 Foto pri Wigbertus van Zon

ZON, Wigbertus van